**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-45-13/21

Datum: 29.03.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-45-12/21 od 29.03.2021. godine, u postupku javne nabavke roba - nabavka i ugradnja vertikalne saobraćajne signalizacije, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-45-12/21 od 29.03.2021. godine, ugovor za javnu nabavku roba - nabavka i ugradnja vertikalne saobraćajne signalizacije, dodjeljuje se ponuđaču **DOO TIMING TUZLA za najnižu ponuđenu cijenu od 193.193,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **DOO TIMING TUZLA**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-45/21 od 08.02.2021.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 213.675,00 KM.

Obavještenja o nabavci broj 997-1-1-11-3-16/21 objavljeno 26.02.2021. godine na web stranici javnih nabavki, Objava u službenom glasniku „Službeni glasnik BiH” broj: 13/21.

Ispravka obavještenja o nabavci broj 997-1-1-11-8-19/21 objavljena 15.03.2021. godine na web stranici javnih nabavki,. Objava u službenom glasniku „Službeni glasnik BiH” broj: 17/21.

Komisija za javnu nabavku imenovana je Rješenjem broj: 05-04-45-5/21 od 24.03.2021. godine. Komisija za javnu nabavku dostavila je dana 25.03.2021. godine Zapisnik o radu Komisije 05-04-45-11/21 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 29.03.2021. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-45-12/21 od 29.03.2021. godine. Ponuda ponuđača DOO TIMING TUZLA, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 193.193,00 KM bez PDV-a, u postupku javne nabavke roba - nabavka i ugradnja vertikalne saobraćajne signalizacije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da su blagovremeno zaprimljene 3 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da sva tri ponuđača ispunjavaju kvalifikacione uslove navedene u tenderskoj dokumentaciji u okviru javne nabavke roba - nabavka i ugradnja vertikalne saobraćajne signalizacije.

U ponudi ponuđača DOO TIMING TUZLA i DOO BULJAN CESTE KREŠEVO izvršena je ispravka računske greške, uz saglasnost ponuđača.

U ponudi ponuđača Timing doo Tuzla za javnu nabavku vertikalne saobraćajne signalizacije ukupna cijena ponude je ostala ne promijenjena, ali se desila greška kod množenja količine i jedinične cijene za stavku broj 5.1. u obrascu za cijenu ponude. Naime, množenjem količine (28) i jedinične cijene (34,00 KM) dobije se cijena 952,00 KM, a ne kako je navedeno u ponudi 920,00 KM.

U ponudi ponuđača Buljan ceste doo Kreševo ukupna cijena ponude za javnu nabavku vertikalne saobraćajne signalizacije je ostala ne promijenjena, ali se desila greška kod množenja količine i jedinične cijene za stavku broj 1.3. u obrascu za cijenu ponude. Naime, množenjem količine (46) i jedinične cijene (60,00 KM) dobije se cijena 2.760,00 KM, a ne kako je navedeno u ponudi 2.780,00 KM.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | DOO SACOM SARAJEVO | 251.641,00 | 100 |
| 2. | DOO TIMING TUZLA | 259.769,00 | 96 |
| 3. | DOO BULJAN CESTE KREŠEVO | 358.288,00 | 70 |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| **1.** | **DOO TIMING TUZLA** | **193.193,00** | **100** |
| 2. | DOO SACOM SARAJEVO | 193.445,00 | 99 |
| 3. | DOO BULJAN CESTE KREŠEVO | 358.288,00 | 54 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva